./data/phi0474/phi057/phi0474.phi057.perseus-lat1.xml
M. Tullius Cicero
nihil reperio et       quidem mecum habeo et Ἀριστοτέλουσ et Θεοπόμπου libros πρὸς              Ἀλέξανδρον  sed quid simile? illi et quae ipsis       honesta essent scribebant et grata Alexandro  ecquid tu eius       modi reperis? mihi quidem nihil in mentem venit  quod scribis te       vereri ne et gratia et auctoritas nostra hoc meo maerore minuatur, ego quid homines aut       reprehendant aut postulent nescio  ne doleam? qui potest? ne iaceam? quis umquam minus? dum tua me domus       levabat, quis a me exclusus? quis venit qui offenderet? Asturam sum a te       profectus  legere isti laeti qui me reprehendunt tam multa non possunt quam       ego scripsi  quam bene, nihil ad rem, sed genus scribendi id fuit quod nemo       abiecto animo facere posset  triginta dies in hortis fui  quis aut       congressum meum aut facilitatem sermonis desideravit? nunc ipsum ea lego, ea       scribo ut ii qui mecum sunt difficilius otium ferant quam ego laborem